<classify> Wekundu hao wa Msimbazi, Jumamosi walipokea kichapo cha mabao 2-0 kutoka kwa watani zao, Yanga katika mchezo uliofanyika kwenye uwanja huo. Kabla ya kucheza na Yanga, Simba ilikuwa imecheza mechi tatu na kushinda dhidi ya Africans Sports 1-0, Mgambo JKT 2-0 na Kagera Sugar 3-1.Katika mchezo wa jana, Simba walipata bao hilo pekee lililowawezesha kuondoka na pointi zote tatu lililofungwa na Joseph Kimwaga. Peter Mwalyanz alikosa bao la wazi katika dakika ya 11 baada ya pasi safi kutoka kwa Simon Sserunkuma katika mchezo huo uliopooza na kuhudhuriwa na mashabiki wachache.Jacob Massawe wa Stand alikaribia kupata bao katika dakika ya 18 na kupiga shuti kali ambalo lilishindwa kujaa wavuni. Stand United iliendelea kulisakama lango la Simba lakini walishindwa kutumia vizuri nafasi walizopata.Simba ilijibu mapigo na kulishambulia lango la Stand United na nusura ipate bao katika dakika ya 30 wakati Simon Sserunkuma alipokosa bao la wazi pamoja na kuwa katika nafasi nzuri. Stand United walikosa bao katika dakika ya 51 baada ya Hassan Banda kupiga kichwa mpira uliopita pembeni ya lango.Elias Maguli alipoteza nafasi mbili za kufunga, ambazo zingewawezesha Stand United kusawazisha ikiwemo ile ya dakika 66, ambapo mpira uligonga mwamba. Maguli alikosa bao tena katika dakika ya 77 baada ya mpira aliopiga kwa kichwa kugonga mwamba na kurudi uwanjani, ambako uliokolewa na mabeki.  <topic>: MICHEZO 